Nemendur á 5. stigi Knapamerkja hjá hestamannafélaginu Neista ásamt reiðkennara sínum Heiðrúnu Ósk Eymundsdóttur . Mynd frá Þórdísi Önnu . Formaður Landssambands hestamannafélaga , Lárus Ástmar Hannesson , segir í viðtali hér á Hestamennsku að menntun sé lykillinn inn í framtíðina hjá okkur hestamönnum . Hann nefnir Knapamerkin sem dæmi um góða leið fyrir hinn almenna hestamann til að auka þekkingu sína og færni . Skipulagt nám sem hentar öllum Þórdís Anna Gylfadóttir nýráðin verkefnisstjóri Knapamerkjanna og reiðkennari segir að markmið námsins sé að bæta þekkingu , stuðla að auknum áhuga og auðvelda aðgengi að skipulagðri og markvissri menntun í reiðmennsku . „ Námið hentar öllum , byrjendum sem lengra komnum en lágmarksaldur er 12 ára . “ Á 5. og síðasta stiginu á knapinn að hafa mjög gott vald á gangtegundum , mismunandi ásetum , mismunandi fimiæfingum og skilja hvernig á að byggja upp og þjálfa reiðhest . Einnig á 5. stigið að leggja grunninn að því að knapinn geti lagt fyrir sig frekara nám í tamningum og þjálfun ungra hesta . Vant hestafólk getur tekið stöðupróf Fólk sem hefur jafnvel stundað hestamennsku lengi og býr yfir grunnþekkingu en langar til að bæta við sig meiri þekkingu og efla sig sem reiðmenn geta tekið stöðupróf á 1. og 2. stigi . Þannig er stuðlað að aukinni ástundum og þjálfun í reiðmennsku samfara aukinni þekkingu og færni . Á þessu ári verður lokið við að uppfæra bækurnar og í bókunum fyrir 4. og 5. stig er virkilega mikið og þétt námsefni að mati Þórdísar . „ Þá hafa einstaklingar og hópar , t.d. vinahópar , einnig ráðið reiðkennara og farið þannig í gegnum Knapamerkin . Möguleikarnir eru því margir . Knapamerkin eru einmitt kjörin til þess að bæta við sig þekkingu , stig af stigi . “